Ingun Bøhn er utdannet ved Statens håndverks- og kunstindustriskole i Oslo 1969-1973, Kunstakademiet i Warszawa 1974-1975 og Statens kunstakademi 1975-1981. Ingun Bøhn har illustrert en mengde bøker, både barnebøker, diktsmlinger og annet. I 2002 utga hun «Dagbok i det Grønne: hagen gjennom året – tips, råd, notater» som illustrerte med akvareller. Bøhn har ellers blant annet hatt utsmykningsoppdrag for NSB Lodalen, Flesland flyplass, Sjøforsvaret i Trondenes, Esso i Oslo og Regjeringskvartalet i Oslo. Hun har dessuten hatt flere utstillinger, deriblant to separatutstillinger i Kunstnerforbundet.